Conștient că în anumite privințe căutările sale se situează, intuitiv, sub limita raționalului, Houellebecq răspunde și la întrebarea de ce s-a decis să nu mai dea interviuri: este conștient că nu poate exprima ceea ce are cu adevărat de spus și că lucrurile despre care poate să scrie, sunt mult mai profunde, că au o bătaie mult mai lungă decât cele despre care poate vorbi.